મોતીલાલે જણાવ્યું કે, રેલવે ટ્રેકને ઉડાવવા માટે ઇમ્પ્રોવાઇઝ્ડ એક્સપ્લોઝિવ ડિવાઇઝ (IED) તરીકે 10 લિટરના પ્રેશર કુકરનો ઉપયોગ કરવામાં આવ્યો હતો. મોતીલાલ પાસવાન, ઉમાશંકર અને મુકેશ યાદવ નામના વ્યક્તિઓને આ અઠવાડિયે બિહારના ચંપારણ જિલ્લામાંથી પકડી પાડવામાં આવ્યા હતા. એટીએસના જણાવ્યા મુજબ પૂછપરછમાં તેમણે સ્વીકાર્યું હતું કે, આઇએસઆઇ એજન્ટના કહેવા પર તેમણે ભારતીય રેલવેને નિશાન બનાવ્યું હતું. સાથે જ તેમણે જણાવ્યું કે, એક વાર ફરીથી આ મામલાની તપાસ કરવા માટે ફોરેન્સિક ટીમને ઘટનાસ્થળે મોકલવામાં આવશે.